Մարիա Պույմանովա

Մարիա Պույմանովա (, օրիորդական ազգանուն՝ Հեներովա [Hennerová], ), չեխ գրող, Չեխոսլովակիայի ժողովրդական արվեստագետ (1953)։ 

Տպագրվել է 1909 թվականից։ Վաղ շրջանի պատմվածքներին բնորոշ է իմպրեսիոնիզմը։ 30-ական թվականների սկզբին անցել է մարքսիզմի դիրքերը։ ԽՍՀՄ այցելելու արգասիք է «Հայացք նոր երկրի վրա» (1932) գիրքը։ Գրել է եռերգություն, որի առաջին մասում՝ «Մարդիկ խաչմերուկում» (1937), նկարագրված է Չեխոսլովակիայի հասարակության կյանքը ինքնուրույն պետության կազմավորումից հետո։ Երկրում գերմանական ֆաշիզմի տիրապետության տարիներին Պույմանովան դիմել է պոեզիային («Երգարան», 1939, «Ռաֆայել և Սատելիտ», 1944)։ Պատերազմից հետո հրատարակել է «Ուրախություն և ցավ» (1945), «Սիրո խոստովանություն» (1949), «Միլիոնավոր աղավնիներ» (1950) և այլ ժողովածուներ։ Եռերգության երկրորդ («Խաղ կրակի հետ», 1948) և երրորդ («Կյանքն ընդդեմ մահվան», 1952) մասերում պատկերված է Չեխոսլովակիայի ժողովրդի պայքարը ֆաշիզմի դեմ։ Հետագայում տպագրվել են Պույմանովայի «Պանի Կյուրի» (1957) պոեմը, «Ալենի քույրը» (1958) վիպակը և Հնդկաստանի մասին ճամփորդական ակնարկները։ Պետական մրցանակներ (1937, 1948, 1951, 1953, 1955)։

Ծանոթագրություններ 

Չեխ կին գրողներ
20-րդ դարի կին գրողներ
Չեխ բանաստեղծներ